Na temelju članka 13. Zakona o udrugama (“Narodne novine” broj 74/14) i članka 14. Zakona o sportu (“Narodne novine” broj 71/06,[150/08](http://www.zakon.hr/cms.htm?id=57), [124/10](http://www.zakon.hr/cms.htm?id=58), [124/11](http://www.zakon.hr/cms.htm?id=59), [86/12](http://www.zakon.hr/cms.htm?id=60), [94/13](http://www.zakon.hr/cms.htm?id=476), 85/15 i 19/16), Skupština Rukometnog kluba “Split”, na sjednici održanoj dana 08.09.2017. godine, donijela je Izmjene i dopune Statuta Rukometnog kluba “Split”:

**IZMJENE I DOPUNE S T A T U T A**

**Rukometnog kluba "Split"**

**Članak 1.**

Članak 27. mijenja se i glasi:

„ Stari igrači Kluba kao i ostali bivši treneri Kluba mogu osnivati posebna veteranska zajedništva čiji je cilj daljnje aktivno življenje u rukometu i prenošenje rukometnih navika i zajedništva na mlađe generacije u svrhu pomoći Rukometnom klubu Split i promicanju rukometa.“

**Članak 2.**

Članak 29. mijenja se i glasi:

„Za provođenje aktivnosti starih igrača i ostalih simpatizera rukometa Klub može staviti na raspolaganje određene svoje objekte, inventar i opremu isključivo vodeći računa o ravnopravnosti svih veteranskih udruga i pojedinaca koji su bili aktivni članovi Kluba.“

**Članak 3.**

U članku 33. stavak 2. mijenja se i glasi :

Skupšinu sačinjava:

* 18 predstavnika aktivnih članova, te Tajnik Kluba
* 11 predstavnika potpomažučih članova Kluba

 **Članak 4.**

U članku 63. stavak 1. mijenja se i glasi:

„Nadzorni odbor ima tri (3) člana kojeg predlažu po dva člana predstavnici Skupštine, od čega se jedan obvezno bira iz redova igrača, a drugi po izboru, dok trečeg člana predlaže Upravni odbor, te se isti biraju na sjednici Skupštine na kojoj se konstituira Nadzorni odbor kojeg bira i razrješuje Skupština.“

**Članak 5.**

Ove Izmjene i dopune Statuta je usvojila Skupština na sjednici održanoj 08.09.2017. godine, koje stupaju na snagu odmah objavom na oglasnoj ploči Kluba ili na Internet stranici Kluba, a primjenjuju se danom ovjere nadležnog tijela Ureda državne uprave u Splitsko-dalmatinskoj Županiji.

Ostale odredbe Statuta od 01.04.2016. godine ostaju na snazi.

|  |  |
| --- | --- |
|  | **PredsjednikRukometnog Kluba Split** |
|  |  |
|  |  |
|  | (mr.sc. Goran Bučević) |